

**R O M Â N I A (nu produce efecte juridice)**

**JUDEŢUL MUREŞ Iniţiator**

MUNICIPIULTÂRGU MUREŞ DIRECŢIA Activităţi Social-Culturale Patrimoniale şi Comerciale  **p. PRIMAR,**

SERVICIUL Activităţi Culturale, Sportive, Tineret şi Locativ **Viceprimar**

Nr.20.655 din 17.04.2025 **Kovács Mihály Levente**

**REFERAT DE APROBARE**

privind aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de interes public local care se desfășoară în anul 2025

În vederea realizării în parteneriat a unor evenimente de interes public local în domeniile cultură, sport și educație, în acest an, mai multe entități s-au adresat Municipiului Târgu Mureș .

Aceste solicitări au fost centralizate și sunt prezentate în tabelul anexat, separate pe domenii. Sumele aprobate în buget pentru anul 2025 sunt :

* pentru parteneriate culturale 5.050.000 lei – disponibil după HCL 69/2025 4.680.000 lei,
* pentru parteneriate sportive 3.700.000 lei, disponibil după HCL 69/2025 3.686.125 lei,
* pentru parteneriatele educaționale 550.000 lei - disponibil după HCL 69/2025 – 247.308 lei.

Municipiul Târgu Mureş, prin Primarul Municipiului Târgu Mureş, va încheia acorduri de colaborare cu solicitanții, în vederea realizării în parteneriat a evenimentelor de interes public municipal care vor fi aprobate de către Consiliul local pentru evenimentele care se desfășoară în anul 2025.

Acordurile de colaborare vor cuprinde drepturile şi obligaţiile părţilor, precum şi obligaţia municipalităţii de a contribui financiar la realizarea acestor evenimente cu sumele aprobate de către Consiliul local în acest scop.

În conformitate cu prevederile OUG nr. 57/2019 privind Codul administrativ cu modificările și completările ulterioare, art. 129 :

* alin. (2) lit. „d” și ,, e”- ,, Consiliul local exercită următoarele categorii de atribuţii:….. d) atribuţii privind gestionarea serviciilor de interes local; e) atribuţii privind cooperarea interinstituţională pe plan intern şi extern,,.

- alin. (7) : ,, În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:… a) educația….d) cultura, e) tineretul, f) sportul ….; “.

În anexa 1 a HCL 69/2025, la capitolul sport- pct.1, urmare a unei erori materiale s-a aprobat astfel :

|  |  |  |  |  |  |
| --- | --- | --- | --- | --- | --- |
| Nr.Crt | Entitatea | Evenimentul | Buget total | Aportul solicitat | Aport propus/aprobat de Consiliul local |
|  | Asociația Mureș Runners | VWMureș Half Maraton | 27.750 lei | 13.875 lei | 13.875 lei |

Conform adresei Asociației Mureș Runners, înregistrată cu nr. 9063/18.02.2025, Bugetul total al evenimentului este de 271.550 lei iar aportul solicitat este de 135.775 lei, prin urmare, suma aprobată poate fi modificată, dacă se consideră oportun de cărtre Consiliul local.

Având în vedere cele menționate mai sus, propunem spre aprobare Consiliului local proiectul de hotărâre privind încheierea unor acorduri de colaborare între Municipiul Târgu Mureș cu entitățile solicitante prezentate în anexa 1, în vederea organizării în parteneriat a acestor evenimente de interes public municipal , precum și aprobarea acordului de colaborare tip prezentat în anexa 2.

**Director ex. adj Șef serviciu**

**Cosmin Blaga Marina Ciugudean**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

Proiect

**(nu produce efecte juridice) \***

**Iniţiator**

**p. Primar,**

**Viceprimar**

**Kovács Mihály Levente**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2025**

privind aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de interes public local care se desfășoară în anul 2025

*Consiliul local al municipiului Târgu Mureș, întrunit în ședință ordinară de lucru,*

**Având în vedere**:

Referatul de aprobare nr.20.655 din 17.04. 2025, inițiat de Primar prin Direcția Activităţi Social-Culturale, Patrimoniale şi Comerciale privind aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de interes public local care se desfășoară în 2025.

Avizul favorabil al Direcţiei economice

1. Raportul de specialitate nr.\_\_\_\_\_\_\_al Direcţiei juridice contencios administrativ şi administraţie publică locală ,
2. Raportul de specialitate al Direcției economice
3. Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile:**

* Hotărârii Consiliului local municipal Târgu Mureş nr.\_37/2025 privind aprobarea bugetului Unităţii Administrativ Teritoriale - Municipiul Târgu Mureş pe anul 2025;
* Art.3 alin. (1) din Legea nr. 69/2000- Legea educației fizice și sportului, cu modificările și completările ulterioare.
* Art.1 din HG.1447/2007 privind aprobarea normelor financiare pentru activitatea sportivă, cu modificările și completările ulterioare.
* Art.14, alin. (4) din Legea 273/2006 privind finanțele publice locale, cu modificările și completările ulterioare.

În temeiul prevederilor art.129 alin. (1), alin. (2) lit. “d” și ,,e”, alin. (7) lit ,, a”, ,,d”,e”și ,,f”, art. 196 alin. (1) din lit. “a” şi ale art. 243 alin.(1)lit. “a” din OUG nr.57/2019 privind Codul Administrativ, cu modificările și completările ulterioare;

**H o t ă r ă ş t e :**

Art.1 Se aprobă încheierea unor acorduri de colaborare în vederea realizării în parteneriat a unor evenimente culturale, sportive și educaționale de interes public local care se desfășoară în 2025 cu solicitanții conform anexei 1 care face parte integrantă din prezenta hotărâre .

Art.2 Se aprobă Acordul de colaborare tip conform anexei 2 care face parte integrantă din prezenta hotărâre.

**Art.3** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția Activităţi Social-Culturale Patrimoniale şi Comerciale – Serviciul activități culturale, sportive, de tineret și locativ și Direcția economică.

**Art.4** În conformitate cu prevederile art. 252, alin. 1, lit.,, c” și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.5** Prezenta hotărâre se comunică:

* Direcției Activităţi Social-Culturale Patrimoniale şi Comerciale – Serviciul Activități culturale, sportive, de tineret și locativ.
* Direcției Economice.
* Solicitanților cuprinși în anexa 1.

**Viză de legalitate,**

**Secretar general al Municipiului Târgu Mureș,**

**Bordi Kinga**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ